AksaraLLM/aksara-bahasa-daerah-v1 huggingface dataset:
Gare Montparnasse punika salah satunggal saking 6 stasiun kreta api ageng wonten ing Paris, dumunung wonten ing aréa Montparnasse, ing arrondissement XVe.

Stasiun punika dipun-ginakaken kanggé kréta nuju Kilén lan Baratdaya Perancis, lan TGV nuju Tours, Bordeaux, Rennes, Nantes. Wonten ugi sawijininng stasiun angkudan rikat, lan trotoar lumaku kanthi kecepatn inggil.

Sajarah 

Stasiun punika aslinipun dipunbikak taun 1840. Sawijining stasiun kaping kalih dipunyasa antawising taun 1848 lan 1852.

Gare Montparnasse dados kawéntar sasampuning prastawa medalipun rèl tanggal 22 Oktober 1895 wonten ing Granville-Paris Express ingkang medal saking ujung rèl. Kréta punika kabekta antawis 30 méter (98 kaki) sadawaning concourse stasiun, nabrak témbok kanthi kandel 60 sentimeter (24 inci), ngremukaken téras lan medal saking stasiun, pungkasanipun grana kréta madeg wonten ing Place de Rennes sakitar 10 mèter (33 kaki) ing ngandhap témbok ingkang dipuntabrak. Sedaya panumpang wonten ing lebetipun slamet, 5 tiyang luka: 2 panumpang lan satunggal tukan mesin lan kalih kru kréta; kados pundi kémawon, satunggaling wanita séda ing margi déning kréta ingkang dhawah. Kacilakan punika dipunsebabaken déning rèm Westinghouse ingkang blong lan masinis ingkang mbuang-buang wekdal. Masinis dipunddenda 25 franc lan tukang mesin 50 franc; piyambakipun ugi nglamapahi paukuman kunjara sadanguning 2 wulan.

Wonten ing tanggal 25 Agustus 1944, jenderal militèr Jerman ing Paris, Jenderal Von Choltitz, masrahaken pasukanipun dhateng Jenderal Perancis, Philipe Leclerc ing sawijining stasiun kréta tau, sasampuning boten matuhi parèntah Adolf Hitler saperlu ngrisak Paris. Sadanguning 1960-an, sawijining stasiun ènggal ingkang tujuan kanggé sawijining komplek yasan perkantoran dipunyasa. Taun 1969, stasiun tuwa punika dipunrubuhaken Tour Montparnasse dipunyasa ing situs mau. Sawijining perpanjangan dipunyasa taun 1990 saperlu dipun-ginakaken déning TGV Atlantique.

Budaya populèr 

Gambar lokomotif jumeneng kanthi grananipun medal wonten ing sampul album Lean into It saking band hard rock Mr. Big.

Cariyos babagan kacilakan jréta lan gambaripun medal ing novèl laré-laré taun 2007, The Invention of Hugo Cabret déning Brian Selznick. Kathah cariyos ingkang gadhah latar belakang Gare Montparnasse lan sakitaripun.

Jalur regional ingkang ngllayani stasiun punika 
 SNCF Gare Montparnasse-Dreux
 SNCF Gare Montparnasse-Mantes-la-Jolie
 SNCF Gare Montparnasse-Montfort l'Amaury-Méré
 SNCF Gare Montparnasse-Plaisir Grignon
 SNCF Gare Montparnasse-Rambouillet
 SNCF Gare Montparnasse-Sèvres Rive Gauche
 SNCF Gare Montparnasse-Versailles-Chantiers.

Stasiun metro paling caket:
 Montparnasse-Bienvenüe

Stasiun paling caket:
 Pasteur

Cathetan suku

Pranala njaba 

 Gambar satelit dari Google Maps

Montparnasse
Secang utawi sepang (Caesalpinia sappan L.) inggih punika wit saking anggota suku polong-polongan (Fabaceae)  ingkang dipun-ginakaken klika (kulit kajeng) lan kajengnipun minangka komoditi sesadéan bumbon crakèn.

Tuwuhan punika asalipun saking Asia Kidul-wétan lan gampil kapanggih wonten ing Indonesia. Klikanipun dipun-ginakaken tiyang minangka bakal kanggé jampi (tetamba), pawarni, lan unjukan panyeger. Dumugi abad kaping 17, kajengipun dados péranganing sesadéan bumbon crakèn saking Siyam lan Nusantara dhateng manéka papan ing donya. Kulit secang punika kawéntar kanthi manéka nama kados ta seupeueng (Acèh), sepang (Gayo), sopang (Toba), lacang (Minangkabau), secang (Sunda), secang (Jawa), secang (Madura), sepang (Sasak), supa (Bima), sepel (Timor), hape (Sawu), hong (Alor), sepe (Roti), sema (Manado), dolo (Bare), sapang (Makasar), sepang (Bugis), sepen (Halmahera Kidul), savala (Halmahera Lor), sungiang (Ternate), roro (Tidore), sappanwood (Inggris), dan suou (Jepang) . Krabat caketipun punika asalipun saking Amérika Kidul, kayu brajil utawi brezel (C. echinata) ugi dipun-ginakaken sami kaliyan secang.

Botani 
Wit utawi perdu dhuwuripun dumugi 6 m. Kayunipun awujud silinder kanthi warni coklat lan medalaken cuwèran warni abrit. Godhong majemuk kasusun nyirip kalih khas Caesalpinioideae, dawanipun 25–40 cm, anak godhong wonten 10-20 pasang, awujud lonjong, pangkal rompang, pucuikipun bunder, pinggiring rata, kanthi dawa 10–25 mm, lebar 3–11 mm, lan ijo. sekaripun kasusun majemuk, awujud malai, ing pucuking awak wit kanthi dawa 10–40 cm, kelopak gangsal, warni ijo, benang sari 15 mm, dawanipun putik 18 mm, makutha awujud tabung, kuning. Wohipun tipe polong, dawanipun 8–10 cm, lebar 3–4 cm, pucukipun kados paruh, kanthi isi 3-4 wiji, ireng. Wijinipun bunder ndawa, kanthi dawa 15–18 mm, lebar 8–11 mm, kandhel 5–7 mm, kuning radi coklai. Oyotipun jinis tunggang, coklat reged.

Mupangat 
Pérangan-péranganing secang punika ngandhut senyawa anti baktèri lan gadhah sipat anti-koagulan (anti-panggumpalan). Khasiat pangobatan saged kanggé jampi mencret (diare), jampi watuk, lan jampi gerah. Kanggé jampi mèncrèt dipun-ginakaken kirang langkung 5 gram kayu ingkang garing ingkang dipuntugel alit-alit lajeng dipungodhog kaliyan kalih gelas toya kanthi dangu 15 menit. Manawi sampun adhem banjur dipunsaring. Pepaganipun dipun-ginakaken minangka sumber pewarna abrit amargi ngasilaken brazilin, kados kayu brazil lan kerabat-kerabat caketipun. Sanajan warninipun boten sami kuwatipun kaliyan kayu brazil. Pewarna punika dipun-ginakaken kanggé cat, busana, lan unjukan panyeger khas Yogyakarta kidul (wédhang secang lan wédhang uwuh) .

Cathetan suku 

Fabaceae
Tuwuhan obat
Mutyara inggih punika satunggaling barang atos ingkang dipunproduksi wonten ing jaringan lunak (mliginipun mantel) saking moluska gesang. Sami kaliyan thothokipun, mutyara wonten kalsium karbonat kanthi wujud kristal ingkang sampun dipunsimpen wonten ing lapisan-lapisan konsentris. Mutyara ingkang saé punika ingkang bunderipun sampurna lan alus, nanging wonten ugi wujud sanèsipun. Mutyara alami kanthi kualitas ingkang saé piyambak dipunregani minangka watu permata lan objek kaéndahan pinten-pinten abad kepengker. Awit saking punika tembung "mutyara" dados metafora kanggé nyebat samubarang ingkang langka, saé, lan awis.

Mutyara punika awis sanget reginipun manawi dipunsadé lan dipundamel dados perhiasan ingkang cocog kaliyan babagan fashion. Mutyara punika wonten ing alam alasan kanthi gunggung ingkang arang. Mutyara ingkang dipundamel budidaya utawi mutyara ingkang asalipun saking tiram punika ingkang kathahipun dipunsadé ing pasaran. Mutyara sagara dipunregani langkung inggil tinimbang mutyara ingkang saking toya ingkang tawar. Ingkang kathah dipunsadé kanthi regi ingkang mirah punika mutyara imitasi nanging kathahipun mawi kualitas ingkang kirang saé. Ing jaman rumiyin mutyara dipun-ginakaken minangka rerenggan wonten ing rasukan (busana) ingkang mewah. Mutyara ugi saged dipundamel kosmetik, jampi, utawi wonten ing formula cat .

Mutyara ingkang dipunwastani gadhah kualitas kathahipun manéka warni kados mother of pearl, sami kaliyan kulit ingkang damel mutyara. Nanging sapérangan ageng jinis moluska mawi thothok punika saged ngasilaken mutyara radi kirang kemerlip utawi kirang bunder kados bal. Sanajan makaten ugi saged ddipunsebat "mutyara" déning laboratorium gemologi lan ugi wonten ing sangandhaping aturan US Federal Trade Commission kedhapuk kanthi cara ingkang sami kathahipun kirang gadhah aji kejawi dados barang antik. Sapérangan ageng moluska ingkang gadhah thothok punika saged ngasilaken mutyara, kanthi prosès alami nalika satunggaling obyek mikroskopis terperangkap wonten ing sajeroning mantel lipetan moluska.

Satunggaling mutyara alami kadhapuk tanpa peranan manungsa, wonten ing alam lan arang kadadosan. Kinten-kinten atusan kerang mutyara kedah dipunkempalaken lan dipunbikak lan ingkang makaten dipunpateni namung kanggé manggihaken satunggal mutyara lan pinten-pinten abad punika satunggaling cara kanggé pikantuk mutyara.

Tiram mutyara 

Tiram mutyara (Familia Pteriidae) inggih punika ingkang ngasilaken mutyara minangka budidaya mutyara.
Ingkang dados jinis-jinis tiran mutyara inggih punika:
 Pinctada maxima
 Pinctada margaritifera
 Pinctada fucata
 Pteria penguin
Déné moluska ingkang ngasilaken mutyara wonten ing toya ingkang tawar punika dipunasilaken saking sapérangan jinis remis kados ta:
 Margaritifera margaritifera
 Hyriopsis cumingii
 Cristaria plicata

Cathetan suku 

Permata
Artikel mawa basa krama
Métro de Rennes dipunbikak wiwit tanggal 15 Maret 2002, minangka jaringan métro ing Rennes, Perancis ingkang migunakaken tèknologi ingkang basisiipun ing Siemens Transportation Systems VAL (véhicule automatique léger utawi angkudan ringan otomatis). Namung wonten satunggaling jalur, Jalur A dawanipun9.4 km, ingkang mbentang saking baratlaut dhateng tenggara saking J.F. Kennedy dhateng La Poterie ngléwati Gare de Rennes (dipunlayani déning stasiun métro Gares), kanthi 15 stasiun, 13 anatwisipun wonten ing ngandhap lemah. Stasiun ing la Poterie lan kreteg wonten ing jalur dipunrancang déning Norman Foster.

Jaringan nindakaken operasi kapan kémawon kanthi paling sakedhik sekawan tiyang wonten ing pos jaga pusat (poste de commande centralisée) dumunung ing caket taman Chantepie. 120 kodhak njagi sadaya stasiun ing jalur mau.

Operasi dipunwiwiti antawis 05:20 lan 00:40 saben dinten satunggal minggu, lan kréta rawuh antawis 3 - 7 menit. Saking ujung dugi ujung, wekdal ingkang dipunbetahaken inggih punika udakawis 16 menit, kanthi kecepatan kréta rata-rata inggih punika 32 km/h. Sedaya stasiun dipunjangkepi kanthi lift.

Sistem punika gadhah 16 kréta, kanthi bobot 28 ton lan dawa 26 mèter, ing pundi saged lumampah wonten ing kalih rèl ing sisih rèl ingkang sanès. Saben kréta gadhah kapasitas kanggé 158 panumpang (50 kursi lan 108 gantungan). Wonten ing taun 2005, sekawan kréta dipuntambah, lan sekawan ingkang sanè badhé nindakaken operasi ing wiwitan taun 2006, saperlu nyepetaken wekdal ingkang nengga dumugi 90 detik.

Boten kalebet jaringan ngandhap lemah Dorfbahn Serfaus, lan dugi pambuka jaringan Métro de Lausanne ing taun 2008, Rennes dados kutha paling alit ing donya kanggé ngoperasikaken sawijining jaringan métro, kanthi cacahing populasi 220,000 jiwa. Rata-rata, wonten 73,000 arus métro saben dinten; figur punika dipunprakirakaken samsaya mundhak dumugi 150,000 wonten ing kurun wekdal sapérangan taun candhakipun, ningkataken kamungkinan mandhaping kepadatan sadanguning jam sibuk.

Wonten ing Januari 2005, tiga lapangan parkir dipunyasa, nyamektakaken 900 slot parkir kanggé panganggo sepéda motor. Kalih ingkang sanès saweg dipunyasa, dipunprakirakaken saged nambah 700 slot malih ing taun 2006.

Tanggal 1 Maret 2006, sawijining kertu ingkang dipunsebut KorriGo dipundamel minangka suplemén sistem tikét kanggé ngrembakakaken lalu lintas métro lan jaringan bis kutha.

Jalur punika dipunrawata déning STAR (Société des Transports d'Agglomeration Rennais), lan dipunkelola déning Keolis (sawijining grup SNCF). Kanthi cacahing karyawan udakawis 100 tiyang.

Sawijining jalur kaping kalih, Jalur B, kanthi arah timurlaut dhateng baratdaya, dipunjadwalaken dipunbikak taun 2015.

Stasiun 

 J.F. Kennedy
 Villejean-Université
 Pontchaillou
 Anatole France
 Sainte Anne
 République
 Charles de Gaulle
 Gares (persimpangan SNCF)
 Jacques Cartier
 Clemanceau
 Henri Fréville
 Italie
 Triangle
 La Blosne
 La Poterie

Cathetan suku

 Rennes page  at UrbanRail.Net

Prancis
Transportasi ril ing Prancis
Métro de Toulouse nglayani kutha Toulouse, Perancis. Sistem angkudan publik punika nalika wiwitan dipunkelola déning Société d'économie mixte des voyageurs de l'agglomération toulousaine (SEMVAT), ing pundi minagka sawijining parusahan ingkang 80% sahamipun dipungadhahi déning badan pamarèntah lokal lan 20% ingkang sanès gadhahnipun piyambak. Jaringan punika dipunkelola déning  Tisséo Réseau Urbain, ing sangandhaping otoritas Syndicat Mixte des Transports en Commun (sawijining otoritas ingkang dipundirikaken déning sapérangan badan pamarèntah lokal) wiwit taun 2003.

Tèknologi 

Jalur A lan B minangka métro kanthi ukuran tajam otomatis, ing pundi sampun migunakaken tèknologi VAL ingkang dipundamel déning Matra, sapunika péranganing Siemens Transportations Systems.

13 saking 18 stasiun ing Jalur A gadhah dawa 52 méter lan saged nangani kréta sekawan gerbong. Pintu kaca misahaken platform kaliyan rèl lan dipunsamikaken ukuranipun kaliyan lawang kréta. Saben 2 gerbong saged ngangkud 150 dumugi 200 tiyang.

Kréta gadhah roda karèt lan migunakaken listrik 750V wonten ing rèl ingkang kaping 3. Kanthi punika, kréta saged minggah tanjakan 7%, dumugi kecepatan paling inggil sakitar 60 km/jam, lan saged nindakaken operasi ing jalur mau wonten ing frékuénsi maksimal 65 detik.

Pusat kontrol sentral ngatur jaringan lan njamin keamananipun lan saged ngontrol kréta kanthi teratur manawi kadadosan insidén utawi karisakan.

Sakmenika, 2 tipe kréta dipunpapanaken ing sirkulasi métro punika: VAL 206 lan VAL 208. Nama stasiun candhakipun dipunbiwarakaken sadèrèngipun saben papan mandheg lan sasampuning mangkat sadèrèngipun mandheg ing stasiun. Wonten ing kréta VAL 208, nama stasiun candhakipun lan gegayutanipun dipuntedahaken ing saben gerbong wonten ing satunggaling panél LED.

Jaringan 
Métro de Toulouse kasusun saking 2 jalur:
 Jalur A, Basso-Cambo - Balma Gramont. Umumipun ing ngandhap lemah, nanging nyakuo sapérangan pérangan ing kreteg.
 Jalur B, Borderouge - Ramonville. Wonten ing arah sisih lèr-kidul, sedayanipun ing ngandhap lemah lan dipunbikak tanggal 30 Juni 2007.

Sajarah 
 1983: Dewan Kota mutusakan kanggé yasa jalur métro ing arah baratdaya/timurlaut.
 1985: kotamadya mutuskan kanggé migunakaken tèknologi VAL.
 1987: proyèk punika nampi persetujuan rencana lan lingkungan.
 1989: wiwitan pembangunan Jalur A.
 1993: pembukaan Jalur A.
 1997: wiwitan pembelajaran perpanjangan Jalur A lan konstruksi Jalur B.
 2001: wiwitan pembangunan perpanjangan Jalur A lan konstruksi Jalur B.
 2003: (Dhésèmber) pembukaan perpanjangan Jalur A.
 2007: (30 Juni) pembukaan Jalur B, (Borderouge - Ramonville).
 2013: perpanjangan Jalur B ing kidul dugi Labège Innopôle (gayutan kaliyan stasiun Innopôle SNCF).
 2015: perpanjangan Jalur A dhateng lèr dugi L'Union.

Cathetan suku 

 Toulouse Metro di UrbanRail.Net 
 Jaringan angkutan rel Toulouse di CityRailTransit.com 

Transportasi ril ing Prancis
Prancis
Jaringan trèm ing Grenoble ing Prancis, iku dawané 32 km, lan kasusun saking sekawan jalur: jalur A, B, C lan D. Jalur A dipunbikak taun 1987, jalur B taun 1990, jalur C operasi 20 Mèi 2006 lan jalur D dipunbikak Oktober 2007. Ing kutha punika naté jumeneng jaringan trem antawis taun 1894 lan 1952. Grenoble dados kutha ing Perancis angka kalih ingkang ngenalaken malih trem sasampuning Nantes.

Gerbong 

Tramway de Grenoble dipunlayani déning 88 gerbong. 58 ing antawisipun trem TFS lan 35 sanèsipun ingkang dipun-ginakaken kanggé pambuka perpanjangan jalur B lan jalur C inggih punika Alstom Citadis.

Alstom Citadis 
Jaringan Alstom kasusun saking 50 trem nomer 6001-6050, lan sumebar ing A, B lan jalur C.
Kados TFS Alstom jaringan kasusun saking sapérangan seri:
Grenoble 1 (trem nomer 6001-6035) ingkang dipunlebetaken dhateng layananwonten ing taun 2005.
Wonten ing taun 2009, Grenoble 1 kagabung kaliyan gangsal welas trem énggal, mirib kaliyan ingkang kapisanan lan mbentuk séri ingkang angka 2: Grenoble 2 (trem 6036-6050). Grenoble 2 dipunkenalaken nalika tanggal 4 Mèi, sarta trem "Citadis" wonten ing Jalur A.
Trem 6018 lan 6020 dipun-ginakaken kanggé peresmian Jalur C, ing tanggal 20 Mèi 2006.Jalur C, ing pundi dipun-ginakaken kanggé adicara lan pikantuk rerenggan kembang ingkang warni-warni, ngregengaken slogan ingkang dipun-ginakaken sadanguning pambangunan "Tram 3": «Une fleur pour l'Aglomerasi» (pertalan: «Sawijining kembang kanggé kutha»), ingkang lajeng dipunhapus sadanguning mangsa panas 2006.

Jaringan 
Jaringan punika kasusun saking 65 stasiun, 12 ing antawisipun kapérang dados 2 jalur:
 Jalur A gadhah 29 stasiun.
 Jalur B gadhah 20 stasiun.
 Jalur C gadhah 19 stasiun.
 Jalur D gadhah 6 stasiun.

Jalur A

Jalur B

Jalur C 
Jalur C dipunbikak tanggal 20 Mèi 2006. Ngubungaken Seyssins kaliyan kampus universitas Saint-Martin-d'Hères.

Jalur D 
Jalur D dipunbikak tanggal 6 Oktober 2007. Ngubungaken stasiun Universitas Les Taillées kaliyan pusat kutha Saint-Martin-d'Hères.

Perpanjangan masa ngajeng 
Jalur B badhé dipuntambah saking Cité International dugi Polygone Scientifique wiwitan taun 2009. Sawijining jalur énggal, Jalir E, abdhé nggantosaken jalur bis angka 3, lan dipunjadwalaken pungkasan ing taun 2012. Taun 2013, Jalur A badhé dipuntambah saking Fontaine dugi Sassenage, lan saking Échirolles dugi Pont-de-Claix. Perpanjangan jalur D, mungkin saking Saint-Martin-d'Hères dugi Alpexpo utawi pinuju Meylan ugi dipunrantam.

Sawijining "trem-kréta" ngubungkan Moirans kaliyan pusat Grenoble ugi ngubungkan Crolles lan Grenoble saweg dipunrantam. Sawijining gayutan saking Grenoble nuju Vizille léwat Le Pont-de-Claix, jarrie lan Champ-sur-Drac ugi karantam badhé dipubikak taun 2015.

Cathetan suku

 Situs tidak resmi
 railway-technology

Transportasi
Angkudan
Prancis
Rena Nozawa utawa sing biyasa diceluk Rena (Rena chan) iku salah sawijining anggota grup idol JKT48 tahap kapisan.

Biografi 
Rena iku anggota tahap kapisan JKT48 lan uga kalebu Tim J. JKT48 iku grup saka Idol grup AKB48 saka jepang. Rena lair ing tanggal 6 mei 1998. Rena saiki lancar anggoné nganggo basa inggris, jepang lan prancis, saiki isih sinau basa indonesia ning Indonésia.
Rena iki lair ning nagoya nanging saiki netep ing indonesia, bapa lan biyungé rena iku saka jepang, mula rena lancar anggoné basa jepang.

Indonésia 
 Konser live kanggo pradebut program musik 100% Ampuh Global TV, Bekasi Square, 17 Dhésèmber 2011
 Pangetokan video musik "Heavy Rotation", fx Center, Jakarta.
 Konser live kanggo debut program musik Inbox SCTV, 26 Januari 2012
 I-Pop SCTV (28 Januari 2012)
 Penampilan kaliyan AKB48 di Dahsyat RCTI (25 Fèbruari 2012)
 100% Ampuh Global TV (29 Januari 2012; 10 Maret 2012; 1, 8 & 14 April 2012)

Iklan televisi 

 Pocari Sweat 
 Rakuten 
 Laurier 
 Yamaha 
 Mio-J
 Iklan Kosmetik
 Sharp

Meet & Greet 

 Meet & Greet JKT48, fx Center, Jakarta 
 Meet & Greet JKT48, Best Denki Sharp, Jakarta
 Meet & Greet JKT48, Login Store, Bandung
 Meet & Greet JKT48, Plaza Senayan, Jakarta

Majalah 
 Majalah Teen edisi 277, terbit Sabtu, 17 Maret 2012 bersama JKT48
 Majalah GADIS
 OGB (Official Guide Book) JKT48

Jepang

Konser 
 AKB48 Kōhaku Taikō Uta Gassen (20 Dhésèmber 2011, Tokyo Dome City Hall), 16 anggota
 Encore pada hari kedua konser AKB48 Request Hour Setlist Best 100 2012 (20 Januari 2012, Tokyo Dome City Hall,), 12 anggota

Televisi 
 Morita Kazuyoshi Hour, Waratte Iitomo! (21 Dhésèmber 2011, Fuji TV)
 Seyanen! Ōmisoka RokeSP (Kettei! Ima Kore Mite Hoshii Taisho!), 31 Dhésèmber 2011, MBS, wewengkon tayang Kansai lan akèh manèh.
 NHK Kōhaku Uta Gassen (31 Dhésèmber 2011)

Majalah 
 BLT (24 Januari 2012), kaliyan Ayana, Cleopatra, Shania, Sonya, lan Jessica.

Diskografi 

KALIYAN JKT48

"Heavy Rotation (versi Indonésia)", video musik, 14 Januari 2012
"Heavy Rotation (Versi Indonésia)" (ヘビーローテーション)
"Aitakatta" (会いたかった)
"Kimi no Koto ga Suki Dakara" (君のことが好きだから / アンダーガールズ)
"Ponytail to Shushu" ポニーテールとシュシュ Ponītēru to Shushu"
"Baby! Baby! Baby! (ベイビー! ベイビー! ベイビー!)"

Pertunjukan Theater

Shonichi
Hissatsu Teleport
Gokigen na namena Mermaid
Futari Nori no Jitensha
Two Years Later
Inochi no Tsukaimichi
Kisushite Sonshichatta
Boku no Sakura

Unit Song

Tenshi no Shippo
Kagami no Naka no Jeanne D’Arc

Cathethan Sikil

Pranala njaba 
 Profil resmi rena nozawa saka JKT48 
 Facebook resmi saka Rena Nozawa
 Twitter resmi saka Rena Nozawa
 Akun G+ resmi saka Rena Nozawa
 Video Profil Rena Nozawa ing Youtube

Anggota JKT48
Penyanyi Indonésia
Harya Suryaminata utawi ingkang misuwur kanthi sebutan Hasmi (ingkang miyos wonten ing Yogyakarta tanggal 25 Dhésèmber 1955) inggih punika salah satunggaling komikus lan pujangga skenario ingkang misuwur ing Indonésia. Karyanipun ingkang paling misuwur inggih punika Gundala Putra Petir, satunggaling tokoh wonten ing komik Indonesia. Kirang langkung 23 irah-irahan buku seri Gundala dipunserat piyambakipun sasampunipun Maza, ingkang sampun dipunwedalaken langkung rumiyin ing taun 1968. Petualangan Gundala inggih saged dipunpungkasi ing tun 1982 kanthi bukunipun ingkang paling pungkasan inggih kanthi irah-irahan "Surat dari Akherat". Karya punika inggih sampun naté medal malih minangka komik strip ing Jawa Pos wonten ing taun 1988, nanging boten dangu kawontenanipun.

Hasmi gadhah satunggal garwa inggih punika Mujiyati lan kalih putra kanthi asma Asekar Dewangga lan Ainun Anggita Mukti.

Pendhidhikanipun 
Harya Suryaminata inggih sampun remen nggambar wiwit piyambakipun taksih mapan wonten ing tingkt SMP BOPKRI 1 Yogyakarta. Sasampunipun piyambakipun lulus SMA, Hasmi ing purwakanipun gadhah angen-angen saged dados insinyur, nanging piyambakipun gagal kanggé ngliwati tes mlebet wonten ing fakultas teknik ing Universitas Gadjah Mada (UGM). Wonten ing taun 1967 piyambakipun lajeng ndhaptar wonten ing Akademi Seni Rupa Indonesia (ASRI), nanging ing jaman kuliahipun ing kampus punika namung saged tahan kalih taun lan dipunpungkasi ing taun 1968. Piyambakipun lajeng mutusaken kanggé medal amargi wekdalipun sampun telas kanggé damel serial Gundala ingakng piyambakipun sanget tresnani ing wekdal punika. Lajeng ing taun 1971, Hasmi kuliah malih ing Akademi Basa Asing wonten ing jurusan basa Inggris lan saged lulus ing taun 1974. Piyambakipun lajeng ugi sampun naté dados salah satunggaling murid ingkang paling dipuntresnani ing perguruan BIMA (Budaya Indonesia Mataram), nanging mutusaken kanggé boten aktip amargi piyambakpun sibuk kanggé nggambar.

Film 
Sasampunipun Gundala Putera Petir boten dipunwedalaken malih, Hasmi lajeng banting setir dados pujangga skenario, lan ugi dados bintang tamu ing sinétron. Sapérangan skenario filem ingkang sampun naté dipunserat ing antawisipun inggih punika Kelabang Sewu (ingkang dipunsutradai déning Imam Tantowi), Lorong Sesat, Harta Karun Rawa Jagitan, lan sapérangan filem sanèsipun. Kajawi punika, piyambakipun ugi aktif kanggé nyera skenario wonten ing adicara-adicara kethoprak wonten ing TVRI Yogyakarta. Hasmi inggih ugi minangka satunggaling pujangga ingkang paling prodhuktip wonten ing teater Stemka kanggé adicara-adicara televisii ing Yogyakarta.

Cathetan suku 

Komikus
R.A. Kosasih (ingkang miyos wonten ing Bogor, Jawa ulon tanggal 4 April 1919 lan séda ing tanggal 24 Juli 2012) inggih punika salah satunggaling komikus lan pujangga ingkang misuwur ing Indonésia. Generasi komik ing wekdal sapunika nganggep bilih piyambakipun dados Bapak Komik Indonésia.

Karya-karyanipun ingkang paling wigati inggih padatanipun ingkang gayut kaliyan kasusastran Hindhu (Ramayana lan Mahabharata) lan sastra tradhisional Indonésia, mliginipun inggih saking sastra Jawa lan Sunda. Kajawi punika, piyambakipun ugi nggambar sapérangan komik silat ingkang gadhah pangaribawa saking Tionghoa, nanging boten patos kathah.

Padamelanipun 
Kosasih sampun wiwit nggambar ing taun 1953, lajeng piyambakipun medal lan madeg saha pensiun ing taun 1993. Kosasih inggih kathah-kathahipun nggambar sketsa-sketsa cemeng lan pethak tanpa ngginakaken warna.

Kosasih inggih miwiti padamelanipun wonten ing penerbit Melodi ing Bandung. Nanging karya-karyanipun ingkang misuwur inggih dipunwedalaken déning Maranatha. Ing pungkasanipun dasawarsa taun 990 nan karya-karyanipun Kosasih lajeng dipunwedalaken malih déning Elex Media Komputindo lan penerbit Paramita ing Surabaya. Kosasih séda wonten ing yuswa 93 taun.
Sesarengan kaliyan S. Ardisoma (salah satunggaling komikus wayang purwa) lan Oerip (salah satunggaling komikus Jabang tutuka), R.A. Kosasih inggih ugi ngrameaken khasanah komik wayang. Mahabarata lan Ramayana inggih karyanipun ingkang sanget monumental. Nanging sajatosipun ingkang saged damel misuwur namanipun RA Kosasih inggih punika cariyos tokoh Sri Asih. Sri Asih inggih nyariosaken satunggaling pagesanganipun tokoh superhero èstri ingkang tansah remen mbrastha tumindak ala lan ugi seneng tetulung dhateng tiyang sanès ingkang mbetahaken pitulunganipun. Kanthi tanpa kinira, Sri asih punika saged medal ing pundi kemawon papan kanthi cara mabur kados gambaranipun roket kanggé ngrampungaken satunggaling prakawis ingkang wonten lan sasampunipun piyambakipun ngrampungaken masalahipun, Sri Asih ugi badhé ical kemalih tanpa kinira. Komik Sri Asih punika dipunwedalaken sepisanan ing taun 1954 déning penerbit Melodie, Bandung.

Karyanipun 
Déné tuladha karya-karyanipun Kosasih ing antawisipun inggih punika kados makaten:
 Sri Asih (1950) saged dipunanggep minangka tokoh superhero Indonésia ingkang sepisanan.
 Siti Gahara
 Ramayana
 Mahabharata

Cathetan suku 

Komikus
Franceinfo (Info minangka singedan saking Informasi Prancis, utawi Pawarta) minangka salah satunggaling stasiun radhio pawarta umum Prancis, péranganing grup Radio France. Ugi minangka stasiun radhio pawarta ingkang paling ageng ing Prancis, lan kasamekta ing sadaya wewengkkon ing Prancis, martakaken pawarta donya kanthi 24 jam saben dinten.

Broadcasting wonten ing AM lan FM (sarta dipun-streaming ing internèt), France Info inggih punika piutang ing sadaya wewengkon Prancis lan kamireng ugi ing laladan wates nagara-nagara tetangga, kalebet pérangan kidul Iggris, mliginipun ing wewengkon pasisir tenggara Inggris.

France Info jumeneng nalika taun 1987 déning Roland Faure lan Jérôme Bellay. Samsaya dangu, cacahing pamireng samsaya minggah, mliginipun sasampuning konflik masarakat 1995, 2003, lan 2006. Dipunprakirakaken dados jaringan radhio nasional angka 4 miturut jumlah pamireng, sasampuning RTL, NRJ lan France Inter.

France Info gadhah kantor ing Paris, Lyon, Marseille, lan Toulouse. Wonten ing laladan sanès, jarngan France Bleu dipun-ginakaken.

Korèspondèn lan presénter 
 Christophe Lurie, (koresponden Beirut)
 Jacques Monin (koresponden London)
 Sophie Auvigne
 Frédéric Beniada
 Gilles Bessec
 Olivier Bost
 Didier Charpin
 Éric Chataignon
 Anne Chepeau
 Olivier De Lagarde
 Sophie Duault
 Raphaëlle Duchemin
 Olivia Ferrandi
 Laurence Jousserandot
 Emmanuel Langlois
 Valéry Lerouge (20h - 23h)
 Jean Leymarie
 Dominique Loriou
 Claude Meinau
 Pierre Neveux
 Franck Noblesse
 Armand Peyrou-Lauga
 Catherine Pottier
 Agnès Soubiran
 Bernard Thomasson (17h - 20h)

Siaran

Radio FM 
 Bar-le-Duc 104,5 MHz
 Bastia 105,5 MHz
 Bayonne/Pic de la Rhune 105,5 MHz
 Blois 105,5 MHz
 Brest/Roc'h Trédudon 105,5 MHz
 Charleville-Mézières 105,9 MHz
 Clermont-Ferrand/Puy-de-Dôme 105,5 MHz
 Épinal 106,5 MHz
 Gex/Jenewa/Annemasse 101,1 MHz
 Le Mans/Mont-Mayet 105,5 MHz
 Le Puy-en-Velay 105,5 MHz
 Lille/Bouvigny 105,2 MHz
 Longwy 104,3 MHz
 Lyon 103,4 ou 105,4 MHz
 Marseille 105,3 MHz
 Menton 105,5 MHz
 Metz 106,8 MHz
 Mulhouse 105,5 MHz
 Mont-de-Marsan 105,5 MHz
 Montpellier 105,1 MHz
 Nancy 105,9 MHz
 Nantes 105,5 MHz
 Nevers 105,5 MHz
 Nice 105,7 MHz
 Nîmes 105,1 MHz
 Paris/Menara Eiffel 105,5 MHz
 Perpignan 105,1 MHz
 Reims 105,5 MHz
 Rennes/Saint-Pern 105,5 MHz
 Strasbourg 104,4 MHz
 Toulon 105,8 MHz
 Toulouse 105,5 MHz
 Verdun 106,3 MHz

Radio AM 
 Lyon Tramoyes 603 kHz; power: 300 kW
 Rennes Thourie 711 kHz; power: 300 kW
 Limoges Nieul 792 kHz; power: 300 kW
 Nancy Nomeny 837 kHz; power: 300 kW
 Toulouse Muret 945 kHz; power: 300 kW
 Bordeaux Néac 1206 kHz; power: 100 kW
 Marseille Réaltor 1242 kHz; power: 150 kW
 Lille Camphin 1377 kHz; power: 300 kW
 Brest Quimerc'h 1404 kHz; power: 20 kW
 Dijon Boudrinnée 1404 kHz; power: 5 kW
 Grenoble Saint-Nizier 1404 kHz; power: 20 kW
 Pau Billère 1404 kHz; power: 20 kW
 Bayonne 1494 kHz; power: 4 kW
 Besançon Battant 1494 kHz; power: 5 kW
 Clermont-Ferrand Ennezat 1494 kHz; power: 20 kW
 Nice Plateau de Fontbonne 1557 kHz; power: 150 kW

Cathetan suku 

Stasiun radhio
Prancis
NRJ (akronim  dipunwaos énergie wonten ing Basa Perancis, ), minangka sawijining grup multimedia Perancis ingkang basisipun wonten ing Paris. Wiwit madegipun taun 1981 minangka stasiun radio musik pop Perancis, NRJ ngrembaka lan éwah dados NRJ Group. Wiwit taun 2002, NRJ sampun dados stasiun radio musik paling populèr ing Perancis lan stasiun radio paling populèr angka 2 miturut cacahing pamireng lan saham pasaran; namung RTL ingkang gadhah kathah pamireng.

NRJ Group sampun éwah saking stasiun radio dados mèrk stasiun radio komersial ing Éropa. Kagungan stasiun wonten ing Perancis, Switserlan, Ostenrik, Bèlgi, Jerman, Dhènemarken, Finlan, Ruslan, Swèdhen, Ukraina, Nurwègen, Bulgaria, Kaledonia Baru, lan Lebanon. NRJ mainaken musik trendy kanggé pamireng ingkang taksih remaja. Sloganipun "Hit music only". NRJ ugi ngoperasikaken NRJ 12, stasiun télévisi musik NRJ Hits ing Perancis. Kathah-kathahipun stasiun kanthi mèrk NRJ dipunoperasikaken déning NRJ Group, nanging sapérangan stasiun gadhah lisénsi, kados versi Bulgaria, ingkang dipunoperasikaken déning Communicorp. Wonten ing Perancis NRJ Group ngoperasikaken sekawan stasiun radio ingkang kapisah: NRJ, Nostalgie, Chérie FM lan Rire & Chansons. Taun 1989 NRJ kadhaptar wonten ing Pasar Angka 2 Bursa Saham Paris lan terus minggah, dugi Pasar Angka 1 ing taun 2000 sasampuning ngempalaken malih sadaya astipun dhateng NRJ Group.

Wonten ing Basa Perancis, pangucapan NRJ lan Energy (énergie) mirib, lan swanranipun mirib kaliyan tembung Energy wonten ing basa Inggris.

Internasional 
Kanthi stasiun NRJ/ENERGY pan-Éropa-nipun, NRJ Group Paris sampun mlebet ing pasaran radio Éropa kanthi mbédakaken dhiri saking pambédan juru main pasar kados RTL Group (Antenne Bayern, RTL Berlin, Yorin FM in portfolio), lan SBS Broadcasting (Radio 1 Norway, The Voice in portfolio) utawi Stockholm-based MTG (P4 Norway, Rix FM, Lugna Favoriter wonten ing portofolio). Wiwit tanggal 6 Juni 2006 NRJ sampun nindakaken operasi wonten ing wewengkon Lebanon kanggé miyaraken pamirengipun lan ugi prabawaipun.

Sedaya operasi internasional NRJ kapusataken wonten ing stasiun radio hit kontemporer (kanthi slogan ingkang sami, jingle, swara, lan sanès-sanèsipun) déné para pesaingipun sami ngupaya damel mèrk radio lokal kanthi manéka format radio, mendhet kauntungan saking idéntitas lokal pamirengipun.

Cathetan suku

Pranala njaba 
 NRJ Group 
 NRJ.com
  ENERGY Austria
  NRJ Belgium
  NRJ Romania 
  NRJ Bulgaria
  NRJ Denmark 
  NRJ Finland
  NRJ France
  NRJ Ukraine
  ENERGY Germany
  NRJ Guadeloupe 
  NRJ Martinique 
  NRJ Lebanon 
  NRJ New Caledonia
  ENERGY Norway
  NRJ Russia
  NRJ Sweden
  NRJ Switzerland ENERGY Switzerland
 Planet NRJ fansite

Stasiun radio
Prancis

bg:Energy
ca:NRJ
da:NRJ
fi:NRJ
no:NRJ
pt:NRJ
sv:NRJ
Canal+ ("Canal Plus", ateges "Saluran Plus" wonten ing basa Perancis) minangka saluran televisi kanthi bayar premium Perancis ingkang dipundhirikan taun 1984. Kagunganipun Canal+ Group, ingkang salajengipun dipunparingaken dhateng Vivendi SA. Saluran punika nyiarkan sapérangan jinis program lan langkung kathah gadhah enkripsi, nanging nindakaken panyiaran sapérangan program tanpa enkripsi. Program tanpa enkripsi saged dipunpirsani gratis ing Canal+ lan lumantar satelit ing Canal+ Clair (Jelas).

Sasampuning pangumuman babagan paluncuran saluran televisi Perancis ingkang kaping sekawan, Canal+wiwit mangudhara tanggal 4 November 1984. Taun 1986, saluran punika sampun gadhah satunggal juta pelanggan. Canal+ damel sajumlah filem auteur, kalebet The Straight Story déning David Lynch, Mulholland Dr., lan INLAND EMPIRE.

Program 
 Acara TV Amérika Sarékat: 24 (24 heures chrono) ; 30 Rock ; Big Love ; Cold Case (Cold Case ing Canal+ lan Cold Case: Affaires Classées ing France 2) ; Damages ; Desperate Housewives ; Dexter ; How I Met Your Mother ; The L Word ; The New Adventures of Old Christine (Old Christine) ; The Office ; The Shield ; Two and a Half Men (Mon oncle Charlie) lan Weeds ; The Daily Show
 Acara TV Amérika Sarékat punika dipunsiarkan ing Canal +: Boomtown ; Rome ; Six Feet Under ; Spin City ; Surface lan Will & Grace.
 Acara Animasi TV Amérika Sarékat: American Dad! ; Drawn Together ; Family Guy (Les Griffin) ; South Park dan The Simpsons (Les Simpson). 
 Acara Realita TV Amérika Sarékat: The Simple Life.
 Acara Animasi TV Jepang: Fullmetal Alchemist ; Monster ; Noir lan Samurai Champloo 
 Acara TV Britania Raya: Skins ; The Tudors (Les Tudors) ; The Office lan Spooks (MI-5).
 Acara TV Kanada: Little Mosque on the Prairie.
 Acara Asli TV Perancis: Les Guignols de l'info ; Groland ; Spiral (Engrenages) ; H ; Mafiosa ; Djihad ; La Commune ; Scalp ; Le Grand Jounal ; La Matinal ; +Clair ; L'édition spéciale ; Jeudi Investigation ; Dimanche+ ; 
 Acara Laré: Rugrats (Les Razmokets) ; Teletubbies ; lan The Cramp Twins.
 Acara Ulah raga: UEFA Champions League ; Ligue 1 Orange (Liga Perancis) ; FA Premiere League ; La Liga Espanola ; La Lega Calcio (Liga Italia) ; Bundesliga German ; NFL (American Football) ; NHL ; WWE ; Summer Olympics Games ; IAAF Golden League lan Major League Baseball.

Cathetan suku 

Stasiun televisi
Saluran HD
Prancis
Gulli minangka sawijining jaringan televisi Perancis énggal ingkang katujokaken dhateng program laré-laré. Samekta lumantar televisi terrestrial digital "TNT" kanthi kerjasama kaliyan Lagardère Active lan Canal J, lan France Télévisions kanthi program laré-laré saking France 3. Saluran punika ngudhara wiwit jam 6:30 dugi 23:00 saben dinten. Gulli ugi dipunkenal minangka Cyperbot.

Laré-laré saged nyengsemaken piyambakipun lan sinau lumantar program bab lingkunganipun. Saluran mapanaken dhirinipun ing posisi kanggé ngubungaken tiyang sepuh lan laré-laré sesarengan.

Gulli medal wiwit 18 November 2005 dados 18 pm ing TNT. Minangka salah satumnggaling kasil saking ranté kamitran antawising 2 anak televisi profésional, Lagardere Active lan televisi Perancis. Ingkang kapisanan dipuntedahaken wonten ing prakawis punika sadanguning 20 taun kaliyan parusahan Canal J lan kathah variasi, lan ingkang kalih sampun dipuninvèstasi wonten ing program kanggé laré-laré (6-12 taun) lumantar program nom-noman unit France 3.

Nama asli saking ranté punika, Gulliver, punika dipunsamektakaken ing sangandhaping nama ing sidang saking CSA kanggé saluran énggal DTT, saluran lajeng gantosa nama dados gulli. Amargi punika kita saged nganggep bilih gulli punika minangka singedan saking Gulliver.
8 April 2010, gulli damel anténa tampilan énggal ingkang dipunrantam déning lembaga Gideon. Wonten ing wekdal ingkang sami, modèrnisasi ranté logonipun, dados langkung peteng, maringi volume lan gantos saking Format 16/9 nanging dinamis (4:3 gantos 16:9).

Acara 
 A.D.O.S.
 Gulli Mag
 Trop fort l'animal
 Sudoku

Serial

Kartun

Cathetan suku 

Stasiun televisi
Prancis
Radio France inggih punika salah satu stasiun radio ing Prancis.

Stasiun
Radio France gadhah pitung stasiun nasional ingkang ageng inggih punika kados makaten:
 France Inter ingkang nyiaraken program musik, pawartos, lan hiburan
 France Info inggih channel ingkang nyariosaken bab pawartos
 France Culture inggih punika channel ingkang nyiaraken bab budaya
 France Musique inggih punika channel ingkang ngewrat musik klasik lan jazz
 France Bleu inggih punika jaringan stasiun regional
 FIP inggih punnika channel ingkang nyiaraken manéka warna jinis musik: klasik hip hop, jazz, chanson, rock, blues, musik donya, lan sapanunggalanipun.
 Le Mouv inggih punika channel ingkang nyiaraken musik pop

Stasiun internasional Radio France Internationale (RFI) sampun dipunbebasaken saking Radio France wiwit taun 1986. Lan sadaya beyanipun inggih dipunparingaken déning Kamentrian Luar Negeri Prancis.

Sajarah
 1897: Sasampunipun wonten èksperimen ingakng dipuntindakaken déning Marconi, Eugène Ducretet miwiti kanggé nyoba-nyoba wonten ing giyaran radio saking menara ing tingkat nalika Menara Eiffel
 1921: Prakiran cuaca lan regi pasar saham ingkang dipunwaosaken saking satunggaling studio ing Menara Eiffel
 6 Novèmber 1922 (wolung dinten sadèrengipun BBC: Radiola, pemancar radio pribadi Prancis ingkang sapisan lajeng miwiti giyaran reguler lan ngewah-ewahi namanipun dados radio Paris ing taun 1924, lan dipunlajengaken déning Radio Toulouse lan Radio Lyon lan ing taun 1932/ 1933 déning /radio [[Luxembourg. Sadèrèngipun Perang Dunia II, 14 radio komersial lan 12 radio umum ingkang saged dipunoperasikaken ing Prancis.
 1940-1944: Ing zona penjajahan Jerman lan ing sak ngandhapipun rezim Vichy ing kidul, lajeng radionipun dipunpendhet déning nagara.
 1942-1943: kanthi wontenipun serat kekancingn Vichy, Radio Monte Carlo lan perusahaan holding kauanganipun, lajeng SOFIRAD dipundamel.
 1944: Nalika Prancis dipunbebasaken, monopoli penyiaran nagara dipuncabut kanthi alesan praktik lan ideologi. Siaran radio umum dipunjamin déning RDF, lajeng dipunsebat RTF, lajeng dados ORTF ing taun 1964.
 1955: Stasiun komersial Éropah No 1 wiwit sapisan ngudhara saking nagara-nagara tepalihipun ing regiun Sarre wonten ing Jerman, ingkang sampun bébas saking jajahan Prancis ing taun punika.
 1965: Ing sak ngandhapipun manajemen Rolan Dhordain, sekawan stasiun radio Prancis dipunbentuk malih dados France I lan II lajeng gabung dados "RTF Inter", lajeng gantos nama dados "France Inter", France III dados "RTF Promotion", lan lajeng dados "France Culture"; France IV dados "RTF Haute d'Fidelite", lan lajeng dados "France Musique".

Cathetan suku

Radio
Swiké utawi Swikee inggih punika Masakan Tionghoa Indonesia ingkang dipundamel saking pupu kodok. Dhaharan punika saged kapanggih wonten ing wujud sup, dipungoreng garing, utawi dipunoseng. Aslinipun dhaharan punika asalipun saking masakan Tionghoa ingkang mlebet dhateng Indonesia. Istilah "swikee" asalipun saking dhialèk Hokkian (, () sui (toya) lan ke (ayam) ingkang kalebet slang utawi pengalusan kanggé nyebat kodok minangka "ayam toya".  Padatanipun dhaharan punika dipungayutaken kaliyan kutha Purwodadi, Jawa Tengah. Bahan utama dhaharan punika sikil kodok (padatanipun saking "kodok ijo" utawi "kodok ijo" (Jw.) kanthi bumbu bawang, jae, tauco, sarem lan lada. Dipunsajèkaken kaliyan bawang ingkang dipungorèng lan godhong slèdri ing dhuwuripun, swike ugi dipunsajèkaken kaliyan sekul.

Wonten ingkang gadhah pamanggih bilih rasa lan tèkstur swike punika gabungan antawisipun ayam lan ulam. Padatanipun namung pérangan pupu kodok ingkang dipundadosaken swike, nanging pérangan kulitipun saged dipundamel garing lajeng dipungorèng dados kripik kulit kodok. Cara anggènipun ngolah swike sanèsipun punika "pepes kodok", daging kodok tanpa balung dipunmasak wonten ing wungkusan godhong gedhang minangka pèpès.

Kajawi wonten ing Purwodadi, swike ugi saged kapanggih ing sapérangan kutha ing Indonesia, kados Jakarta, Bandung (salah satunggaling gerai restoran kondhang punika "Swikee Jatiwangi"), Yogyakarta, Semarang lan Surabaya. Padatanipun restoran-restoran swike ing Indonesia nyebat piyambakipun minangka restoran "Swike Purwodadi" utawi "Swike Jatiwangi". Indonesia punika pengèkspor sikil kodok paling ageng ing donya, kanthi ngèkspor langkung saking gangsal èwu ton daging pupu kodok saben taunipun, kathahipun panyuwun saking Perancis, Bèlgi lan Luksemburg. Kala rumiyin caranipun pikantuk kodok punika kanthi mburu ing alam kados nyekel wonten ing sawah. Kodok gampil kapanggih mliginipun nalika mangsa rendheng. Sapunika sapérangan usaha ternak kodok kanggé dipunekspor  kanggé nuruti panyuwunipun pasar luar nagari mliginipun Perancis.

Variasi 

Swike saged dipunmasak lan dipunsajèkaken kanthi manéka cara. Saed dipungodhog kanggé manéka dhaharan mawi duduh, dipunoseng, utawi dipungorèng miturut saos lan bumbu piyambak-piyambak.
 Swike oh utawi Kodok oh, pupu kodok dipunmasak wonten ing duduh tauco kanthi bumbu bawang.
 Swike goreng mentega, pupu kodok dipungorèng ing mentega utawi margarin.
 Swike kecap, pupu kodok dipuntumis mawi kecap ingkang legi.
 Swike saus tomat, pupu kodok dipuntumis kaliyan saos tomat.
 Swike asem manis, pupu kodok dipuntumis kaliyan saos asem manis.
 Swike goreng tepung, pupu kodok dipunparingi adonan glepung lajeng dipungorèng.
 Swike goreng mayones, pupu kodok dipungoreng mawi glepung lan dipunsajèkaken kaliyan mayones
 Pepes swike, daging kodok tanpa balung dipunbumboni lajeng dipunolah ing wungkusan godhong gedhang minangka pepes. Variasi sanèsipun punika pèpès tigan kodok, tigan kodok ingkang dipunmasak pèpès.

Cathetan suku

Masakan Tionghoa-Indonesia
Kodok
Artikel mawa basa krama
Namdaemun utawi Sungnyemun inggih punika satunggaling pintu gerbang mawi sajarah ingkang mapan wonten ing kutha Seoul, kutha krajan saking Koréa Kidul. Yasan punika ugi dipunsebat kaliyan nama Sungnyemuningkang ateges Gerbang Upacara Agung ingkang sinerat wonten ing papan gerbang. Panyebatan Namdaemun kanthi wiyar dipun-ginakaken amargi papanipun ingkang wonten ing pérangan kidul saking gerbang-gerbang ingkang njagi Hanyang (nama Seoul kala punika). Namdaemun punika ateges "Gerbang Ageng Kidul". Nalika wanci dalu tanggal 10 Fèbruari 2008 payon saking gerbang kayu punika kobong lan nelasaken sadaya pérangan payon lan struktur kayunipun.

Sajarah 

Sadèrèngipun kobongan ing taun 2008, Namdaemun punika yasan kayu tuwa dhéwé wonten ing Seoul. Kanthi arsitèktur saking kayu lan watu mawi payon 2 tingkat, gerbang punika kapungskasan nalika taun 1398 lan dipun-ginakaken minangka lawang kanggé mlebet ing punjer kutha. Kajawi punika ugi kanggé nyambut dhayoh (tamu) nagara lan ugi kanggé njagi kutha saking macan Koréa ingkang sampun dangu cures saking Koréa. Konstruksi kawiwitan ing taun 1395 nalika taun kaping 4 mangsa pamaréntahan Raja Taejo lan kapungkasan ing taun 398. Strukturipun dipunyasa malih ing taun 1447 lan nglampahi rénovasi. Wiwitanipun, Namdaemun punika salah satunggal saking 3 gerbang utama, ingkang sanèsipun punika Dongdaemun (Gerbang Wetab) lan Seodaemun (Gerbang Kulon) ingkang sampun dangu risak

Ing wiwitan abad kaping 20, témbok kutha ingkang ngubengi kutha Seoul dipunrisak déning pamaréntah kolonial Jepang kanthi alesan "kanggé nglancaraken ilèn lalu lintas ing wewengkon mau". Rawuhipun putra makutha saking Kamaharajan Jepang miturut prakiraan ingkang dados alesan damel risaking gerbang punika. Nalika putra makutha mau ngliwati gerbang dipunsambut kanthi sarwa linangkung. Namdaemun katutup kanggé umum ing taun 1907 bibar pamaréntahan kolonial Jepang yasa jalur tream listrik ing celakipun. Ing mangsa perang Koréa, Namdaemun risak sanget lan dipunrénovasi kanthi ageng ing taun 1961 mawi upacara pungkasan ing 14 Mèi 1963. Namdaemun dipundamel dados Harta Nasional Koréa Kidul nomer 1" nalika tanggal 20 Dhésèmber, 1962.

Gerbang punika dipunrénovasi malih nalika taun 2005 kantih nambahaken lemah lan suket ingkang sakiwa tengenipun supados katingal langkung éndah sadèrèngipun tanggal 3 Maret 2006 dipunbikak malih kanggé umum. Nalika mangsa réstorasi, 182 kaca cithak biru saking desain gerbang dipundamel kanggé nyiapaken rékonstruksi énggal manawi kadadosan satunggaling masalah. b

Papan 
Gerbang punika mapan wonten ing wewengkon Jung-gu, Namdaemun St 4-Ga 29, antawisipun Stasiun Seoul lan Plaza Kutha Seoul. Ing celakipun punika pasar Namdaemun, satunggaling peken tradhisional 24 jam ingkang sampun kanggé pinten-pinten abad.

Gladri

Ugi pirsani 
 Dongdaemun - Gerbang Ageng Wetab

Cathetan suku

Pranala njawi 

 Short description of the 8 gates of Seoul
 Harta benda nasional nomor satu Koréa Kidul, terbakar
 Rapat darurat anggota kabinet Korea terhadap kebakaran pintu gerbang Selatan

Yasan ing Koréa Kidul
Papan wisata ing Koréa Kidul
Seoul
Pintu gerbang
France Bleu inggih punika salah satunggaling jaringan radio regional saking Radio France, déné jaringan radio punika inggih mèh sami satunggal jinis kaliyan BBC Local Radio ingkang wonten ing Britania Raya. Stasiun France Bleu ingkang wonten ing Paris wiwitanipun inggih dipunsebat Cityradio de Paris ingkang salajengipun ngalami èwah-èwahan dados France Bleu Île-de-France. Sedaya stasiun radio ingkang wonten ngginakaken nama France Bleu ingkang lajeng dipunturuti kaliyan nama règionipun.
Stasiun ingkang madeg piyambakan wonten ing Prancis punika inggih dipunturuti déning tlatah-tlatah ing sakiteripun Prancis, padatanipun inggih ing departemen, region, utawi kitha. Stasiun Paris punika sepisananipun misuwur kanthi nama "La Cityradio", lajeng dipun-gantos dados "France Bleu Île-de-France") ingkang lumampah wonten ing sak ngandhaping nama France Bleu 107,1: referensi dhatng frekuensi pennyiaran ingkang paling wigati.
Anne Brucy dipunmangertosi ingkang dados direktur jaringan France Bleu wiwit tanggal 17 Mèi 2010.

Stasiun regional
Déné channèl-channèl stasiun radio ingkang mlebet wonten ing jaringan France Bleu inggih punika kados makaten:

 Alsace 101.4-102.6 FM
 Armorique 103.1 FM
 Auxerre 103.5 FM
 Azur 103.8-100.7 FM
 Basse Normandie 102.6 FM
 Béarn 102.5 FM
 Belfort Montbeliard 106.8 FM
 Berry 95.2-93.5 FM
 Besançon 102.8-99.5 FM
 Bourgogne 98.3 FM
 Breizh Izel 93.0-98.6 FM
 Champagne 95.1 FM
 Corse Frequenza Mora 101.7-88.2 FM
 Cotentin 100.7-95.0 FM
 Creuse 94.3 FM

 Drôme Ardèche 87.7 87.9-90.5-98.4-101.2-103.8 FM
 Gard Lozère 90.2 FM
 Gascogne 98.8-100.5 FM
 Gironde 100.1 FM
 Haute-Normandie 100.1 FM
 Hérault 101.1-100.6 FM
 Ile-de-France 107.1 FM-92.7-92.3 FM
 Isère 93.1-99.1-100.3-101.0-101.8-102.8-105.7 FM
 La Rochelle 98.2 FM
 Limousin 103.5 FM
 Loire Océan 101.8 FM
 Lorraine Nord 98.5 FM
 Mayenne 96.6-100.0 FM

 Nord 94.7-87.8 FM
 Orléans 100.9 FM
 Pays Basque 101.3 FM
 Pays d'Auvergne 102.5 FM
 Pays de Savoie 95.2-103.6-103.9-105.3-106.1-107.3 FM
 Périgord 94.6-91.7-99 FM
 Picardie 100.2 FM
 Poitou 87.6-106.4 FM
 Provence 101.8-103.6 FM
 Roussillon 101.6-102.8 FM
 Sud Lorraine 100.5 FM in Nancy and 100.0 FM in Épinal
 Touraine 98.7-105.0-92.9 FM
 Vaucluse 100.4 FM

Cathetan suku

Stasiun radio Prancis
Le Mouv' inggih punika salah satunggaling jaringan radio règional saking Radio France. Le Mouv' inggih punika minangka salah satunggaling stasiun radio Prancis ingkang dipuntujokaken dhateng para kaum remaja ingkang wiwit sepisanan saged dipunwedalaken lan ngudhara ing tanggal 17 Juni 1997. Minangka salah satunggaling péranganing Radio France, Le Mouv' inggih punika minangka stasiun radio kanggé paring pelayanan umum dhateng sinten kémawon ingkang betahaken informasi. Stasiun Le Mouv' punika inggih langkung asring ngedalaken jinis genre rock alternatif. Papan sepiisanan kanggé dipundhirikaken stasiun radio Le Mouv' punika inggih wonten ing Toulouse, lajeng papn siaranipun stasiun radio punika dipunpindhah dhateng Paris wonten ing sasi Dhésèmber 2001. Stasiun radio mau boten dipunklaim minangka stasiun musik rock, lan tinimbang dados stasiun kanthi sebutan L'Esprit Rock utawi Jiwa Rock. L'Esprit Rock lajeng nglampahi dalan pagesanganipun lan ugi gayanipun ugi jinising musik piyambak.

Sajarah

Radio 7 (1980-1988)
Le Mouv' inggih punika kupiya ingkang kaping kalih saking Radio Perancis ingkang nglayani para pamiyarsa ingkan taksih enem. Ingkang sepisanan, Radio 7 dipunciptakaken wonten ing tanggal 2 Juni 1980. Ingkang kapping kalih Radio 7 dipunluncuraken kanggé nglawan radio lobres ingkang kathah lan stasiun bajak laut ingkang dipunbiwarakaken bilih anggènipun dipunbikak samangke badhé wonten pambuka saking band FM, operator swasta ingakng dipunprakarsani déning mantan Présidhèn François Mitterrand taun 1981. Radio 7 gadhah komersial bébas batu berbasis format. Lan jaringan stasiun radio punika dipuntutup wonten ing taun 1988, kanthi pemancar Paris ingkang dipun éwah-éwahi dados format pawartos ingkang tansah lumampah, ingkang sepisanan saking jinisipun ing [[Éropah, ingkang dipunsebut France Info.

Proyek Enggal (1997-2000)
Asiling cobi-cobi ingkang kaping kalih badhé dipunwedalaken ing taun 1997. Michel Boyon, Présidhèn Radio France ngendika bilih yuswa rata-rata pamiyarsa radio publik punika badhé langkung sepuh malih ing sak ilining jaman. Lajeng sasampunipun ndhaptar bantuan Olivier Nanteau, pacoban ingkang kaping tiga ing tanggal 17 Juni 1997, lajeng Le Mouv' dipunwedalaken wonten ing satunggaling papan Radio France ingkang katutup. Wonten ing wekdal ingakgn sami, ugi nandhakaken pungkasaning saking program publik lokal minangka Le Mouv' ingkang gadhah ancas saged dados stasiun radio nasional. Anggènipun ngedalaken stasiun tiyang enem kanggé publik punika dipunkritik déning golongan radio swasta ingkang ngandharaken bilih Radio France boten gadhah bisnis kanggé mlebet pasar komersial.

Frekuensi
Déné channèl frekuènsi ingkang saged dipunpendhet saking jaringan pemancar Le Mouv' inggih punika ingkang kaserat kados ing ngandhap punika:

Podcast Le Mouv'

Cathetan suku

  Le Mouv' MP3 Live Stream 
  mms://viptvr.yacast.net/encoderlemouv (Le Mouv' WMA Live Stream)
  Le Mouv' Ogg Vorbis Live Stream .
  Le Mouv' Podcasts 

Stasiun radio Perancis